ถ้าพูดถึงร้านกาแฟในเชียงใหม่แล้วคงมีสักระดับพันร้านขึ้นนะครับถ้าสำรวจกันจริงๆ แต่วันนี้ขอเลือกมาร้านนี้ละกัน
ร้านกาแฟดอยหลวงเชียงดาว เส้นถนนเลียบคลองชลประทาน 

บรรยากาศทางร้านถ้าหน้าหนาวผมว่าบรรยากาศต้องดีแน่ๆ ครับเพราะใกล้ดอยแล้วอากาศจะเย็น ส่วนวันนี้มาหน้าร้อนข้างนอกมีแต่ควันเลยขอหลบเข้ารับแอร์ด้านใน ทางร้านจะมีสองโซนนะครับคือโซนโอเพ่นแอร์กับโซนในห้องกระจกให้ลูกค้าได้เลือก การจัดร้านค่อนข้างดีครับด้านนอกต้นไม้เยอะดีครับธรรมชาติดี ด้านในตกแต่งสไตล์ล้านนาครับลงตัวดีครับส่วนตัวผมชอบแนวนี้อยู่แล้วครับ

มาพูดถึงเรื่องรสชาติอาหารบ้างนะครับ 

เมนูแรกยำหมูยอ เรื่องรสชาติความจัดจ้านลงตัวและมีความกลมกล่อมครับถ้าใช้หมูยอใบตองจะช่วยให้หอมอร่อยมากกว่านี้เยอะเลยครับ

เมนูสอง ฉู่ฉี่ไข่ดาวปลาหมึก 
สำหรับเมนูนี้รสชาติกลางๆครับไม่เผ็ดมากเกินไปเพราะผมเอามาเบรกกับยำหมูยอที่คิดว่าจัดจ้านนะครับ สำหรับการทอดไข่ดาวแบบลาวาผมชอบครับคือไข่ดาวไม่สุกแข็งและตัวไข่ขาวเองมีความนุ่มไม่กรอบครับตัดง่าย บางร้านเอาซะกรอบเกรียมตัดกินยากครับ

่เมนูที่สาม ขาหมูเชียงดาว
ไม่ต้องขับรถไปไกลก็ได้กินขาหมูที่นุ่มแทบละลายมนปากเลยทีเดียวครับสำหรับจานนี้ เนื้อหมูเปื่อยมากๆเลนทีเดียวครับกินกับคะน้าและราดน้ำจิ้มนิดหน่อยเมาะเลยทีเดียวละครับ 

เมนูสี่ ปีกไก่ทอดน้ำปลา
สำหรับเมนูนี้มีดีที่น้ำจิ้มทางร้านไม่ใช้น้ำจิ้มไก่เหมือนที่อื่นนะครับน่าจะคิดค้นดัดแปลงเองอร่อยครับน้ำจิ้มนี้

เมนูสุดท้าย ฮันนี่โทส
สำหรับตัวนี้อาจจะสู้ของคันทารี่ไม่ได้เพราะตัวขนมปังแข็งไปหน่อยและถ้าเอาผลไม้ที่จัดจานแช่ตู้เย็นแล้วเสริฟพร้อมกันจะลงตัวมากครับสำหรับจานนี้

ลองมาชิมกันดูนะครับนังมีเบเกอรี่อื่นๆอีก วันนี้อิ่มมากครับ
